Zápisnica
zo zasadnutia dňa 11. januára 2017

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Ing. arch. Lucia Štasselová, člen komisie 
Mgr. Martin Pener, člen komisie

Neprítomní:
Mgr. Eva Franková, člen komisie 
PhDr. Helena Vrábliková, člen komisie

Hostia:
- prezenčná listina

Program
1. Otvorenie
2. Poskytnutie bytovej náhrady rodine Matejovej z MŠ Bancíkovej 2 v Bratislave
3. Návrh VZN MČ Bratislava o kronike mestskej časti Bratislava - Ružinov
4. Plán zasadnutí komisie na rok 2017
5. Rôzne

Upravený program
- ako bod č.2
Komunitný plán Mestskej časti Bratislava - Ružinov
- ako bod č.3
Poskytnutie bytovej náhrady rodine Matejovej z MŠ Bancíkovej 2 v Bratislave
- ako bod č. 4
Návrh Všeobecne záväzného nariadenia mestskej časti Bratislava - Ružinov o kronike mestskej časti Bratislava - Ružinov 
- ako bod č. 5
Návrh Všeobecne záväzného nariadenia mestskej časti Bratislava – Ružinov č. .../2017 zo dňa .... 2017 o zrušení základnej školy, Borodáčova 2, 821 03 Bratislava
- ako bod č. 6
Návrh Všeobecne záväzného nariadenia mestskej časti Bratislava – Ružinov č. .../2017 zo dňa ... 2017 o zriadení Základnej školy s materskou školou, Borodáčova 2, 821 03 Bratislava a o zmene a doplnení všeobecne záväzného nariadenia mestskej časti Bratislava-Ružinov č. 25/2012 zo dňa 11. decembra 2012 o určení školských obvodov základných škôl v zriaďovateľskej pôsobnosti mestskej časti Bratislava-Ružinov tak, ako vyplýva zo zmien a doplnení vykonaných všeobecne záväzným nariadením č. 32/2013 zo dňa 29. októbra 2013 o určení školských obvodov základných škôl v zriaďovateľskej pôsobnosti
mestskej časti Bratislava-Ružinov.
- ako bod č.7
Rôzne

K bodu č. 2
Komunitný plán Mestskej časti Bratislava – Ružinov

Materiál predložila Mgr. Valková, vedúca Odboru sociálnych služieb. 
MČ pripravuje návrh KPSS MČ Bratislava Ružinov na roky 2017 – 2021
Povinnosť  mestskej časti mať vypracovaný komunitný plán vychádza zo Zákona č. 448/2008 Z. z. o sociálnych. Okrem toho dokument vychádza z viacerých legislatívnych noriem a strategických dokumentov, ktoré sú špecifikované v hlavnej textovej časti návrhu.  
Predkladaný komunitný plán pozostáva z troch hlavných častí: teoretickej, analytickej a strategickej. V rámci teoretickej časti je špecifikovaná podstata sociálnych služieb a komunitného plánovania, sú tu uvedené základné črty ako aj subjekty komunitného plánovania a tiež legislatívne normy a strategické 

dokumenty, z ktorých plán vychádza. V analytickej časti je uvedený rozbor súčasného stavu oblasti sociálnych služieb – sú tu definované silné a slabé stránky ako aj príležitosti a riziká, ktoré sú charakteristické pre súčasnú, východiskovú situáciu. V strategickej časti je definovaná vízia mestskej časti a sú tu navrhnuté konkrétne opatrenia na jej dosiahnutie ako aj časový harmonogram a rozpočet potrebný na realizáciu navrhnutých opatrení. V prípade, že sa samospráva bude držať cieľov, postupov a termínov zvolených v komunitnom pláne, existuje vysoký predpoklad rastu kvality, rozšírenia portfólia a zvýšenia adresnosti sociálnych služieb v mestskej časti Bratislava – Ružinov.
S cieľom spracovať Komunitný plán sociálnych služieb mestskej časti Bratislava – Ružinov na roky 2017 – 2021 tak, aby čo najlepšie zachytával reálnu situáciu v oblasti poskytovania sociálnych služieb a tiež potreby cieľových skupín komunitného plánovania, vyzvala samospráva obyvateľov mestskej časti a organizácie pôsobiace v mestskej časti vyjadriť svoju spokojnosť s dostupnosťou, sortimentom a kvalitou sociálnych služieb poskytovaných na území mestskej časti. 
Obyvatelia mestskej časti ako aj organizácie pôsobiace v mestskej časti Bratislava – Ružinov mali od 30. 5. do 29. 7. 2016 možnosť zapojiť sa do dotazníkového prieskumu monitorujúceho jednak súčasný stav sociálnych služieb dostupných obyvateľom a potreby obyvateľov, ale tiež predstavy obyvateľov a organizácií o tom, ako by sa mali sociálne služby na území mestskej časti v budúcnosti vyvíjať. 
Prieskum realizovala mestská časť formou on-line aj printových dotazníkov. O možnosti zapojiť sa do prieskumu informovala mestská časť verejnosť na svojej webovej stránke, v časopise Ružinovské ECHO ako aj priamym oslovením organizácií e-mailom a obyvateľov v rámci rôznych podujatí organizovaných miestnym úradom. Do dotazníkového prieskumu sa zapojilo 655 obyvateľov a 15 organizácií.
Dňa 26.10. 2016 bol poslancom elektronický zaslaný email s výzvou do zapojenie sa prieskumu v podobe on-line dotazníkov. Do dotazníkového prieskumu sa zapojili iba 2 poslanci.
Dňa 2.1. 2017 bola poslancom zaslaná pozvánka na prezentáciu a prerokovanie návrhu KPSS dňa 18.1. 2017 o 16:00 hod v zasadacej miestnosti na MU , v prílohe bol návrh KPSS

K bodu č. 3
Poskytnutie bytovej náhrady rodine Matejovej z MŠ Bancíkovej 2 v Bratislave

Materiál predložil Mgr. Pener, zástupca starostu. Členov komisie informoval o tom, že dňa 7.7.2016 bol na zasadnutí Miestneho zastupiteľstva mestskej časti Bratislava – Ružinov predložený materiál „Návrh na riešenie pre navýšenie počtu miest v materských školách. Miestne zastupiteľstvo prijalo k uvedenému materiálu uznesenie, ktorým schválilo priority riešení pre navýšenie počtu miest v MŠ. V objekte materskej školy Bancíkovej 2 v Bratislave sa nachádza služobný byt. Jeho uvoľnením a prepojením s jestvujúcimi priestormi môže vzniknúť jedna nová trieda s predpokladaným počtom 15 nových miest. Užívateľom tohto bytu je Jana Matejová s rodinou, ktorá tento byt užíva od roku 1989. Z dôvodu rozširovania kapacít materskej školy obec zabezpečí bytovú náhradu ak nájomný pomer skončil výpoveďou prenajímateľa z dôvodu, že verejný záujem vyžaduje s bytom naložiť tak, že byt nie je možné užívať. Byt na Jašíkovej 14 spĺňa podmienky poskytnutia bytovej náhrady. Pani Matejová listom zo dňa 31.10.2016 súhlasila s bytovou náhradou na dobu neurčitú za účelom uvoľnenia bytu v objekte materskej školy na Bancíkovej 2 v Bratislave za účelom rozšírenia kapacity materskej školy. 

Komisia súhlasí s poskytnutím bytovej náhrady rodine Matejovej.

Hlasovanie: 5 prítomní, 5 za, 0 proti, 0 sa zdržalo

K bodu č. 4
Návrh Všeobecne záväzného nariadenia mestskej časti Bratislava - Ružinov o kronike mestskej časti Bratislava - Ružinov 

Materiál predložila PhDr. Tatiana Krippelová, vedúca Odboru školstva, kultúry a športu. V zmysle zákona SNR č. 369/1990 Zb. o obecnom zriadení a článku 29 písm. i) Štatútu hlavného mesta Slovenskej republiky Bratislavy mestská časť Bratislava – Ružinov založila a vedie kroniku mestskej časti. Kronika sa vedie v zmysle zákonov a nariadení. Keďže vedenie kroniky patrí do samosprávnej pôsobnosti obce, mestská časť Bratislava – Ružinov môže vydať všeobecne záväzné nariadenie o kronike mestskej časti Bratislava – Ružinov, spôsob ustanovenia kronikára a určenie jeho úloh, podmienky vykonania činnosti kronikára, spôsob archivácie a sprístupňovanie kroniky. Tiež sú v ňom vymedzené pôsobnosti 

letopiseckej komisie, spôsob posudzovania a schvaľovania zápisov do kroniky.

Komisia berie predložený materiál na vedomie.

Hlasovanie: 5 prítomní, 5 za, 0 proti, 0 sa zdržalo

K bodu č. 5
Návrh Všeobecne záväzného nariadenia mestskej časti Bratislava – Ružinov č. .../2017 zo dňa .... 2017 o zrušení základnej školy, Borodáčova 2, 821 03 Bratislava

Materiál predložila Mgr. Viera Kováčová, vedúca referátu metodiky škôl. Mestská časť Bratislava -Ružinov ako zriaďovateľ materských a základných škôl uznesením miestneho zastupiteľstva
č. 351/XIX/2016 zo dňa 18.10.2016 schválila zriadenie Základnej školy s materskou školou, Borodáčova 2, Bratislava v objekte súčasnej Základnej školy, Borodáčova 2, Bratislava. Podľa § 6 zákona SNR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov obec – prenesene mestská časť – zrušuje a zriaďuje školy
všeobecne záväzným nariadením. Pre vznik Základnej školy s materskou školou, Borodáčova 2, Bratislava je nevyhnutné prostredníctvom všeobecne záväzných nariadení ošetriť zrušenie Základnej školy, Borodáčova 2, Bratislava a tým i jej vyradenie zo Siete škôl a školských zariadení SR - a následné zriadenie Základnej školy s materskou školou a jej zaradenie do Siete škôl a školských zariadení SR. V žiadosti o vyradenie ZŠ Borodáčova 2, 821 03 Bratislava adresovanej MŠVVaŠ SR navrhujeme požadovať dátum vyradenia 31. august 2017. Návrh všeobecne záväzného nariadenia bol vypracovaný v súčinnosti s právnym odborom.

Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

K bodu č. 6
Návrh Všeobecne záväzného nariadenia mestskej časti Bratislava – Ružinov č. .../2017 zo dňa ... 2017 o zriadení Základnej školy s materskou školou, Borodáčova 2, 821 03 Bratislava a o zmene a doplnení všeobecne záväzného nariadenia mestskej časti Bratislava-Ružinov č. 25/2012 zo dňa 11. decembra 2012 o určení školských obvodov základných škôl v zriaďovateľskej pôsobnosti mestskej časti Bratislava-Ružinov tak, ako vyplýva zo zmien a doplnení vykonaných všeobecne záväzným nariadením č. 32/2013 zo dňa 29. októbra 2013 o určení školských obvodov základných škôl v zriaďovateľskej pôsobnosti
mestskej časti Bratislava-Ružinov.

Materiál predložila Mgr. Viera Kováčová, vedúca referátu metodiky škôl. Mestská časť Bratislava -Ružinov ako zriaďovateľ materských a základných škôl uznesením miestneho zastupiteľstva
č. 351/XIX/2016 zo dňa 18.10.2016 schválila zriadenie Základnej školy s materskou školou, Borodáčova 2, Bratislava. Podľa § 6 zákona SNR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov obec – prenesene mestská časť – zrušuje a zriaďuje školy všeobecne záväzným nariadením. Pre vznik Základnej školy s materskou školou, Borodáčova 2, Bratislava je nevyhnutné prostredníctvom všeobecne záväzného nariadenia ošetriť: 
- zrušenie Základnej školy, Borodáčova 2, Bratislava a tým i jej vyradenie zo Siete škôl a školských zariadení SR
- zriadenie Základnej školy s materskou školou a jej zaradenie do Siete škôl a školských zariadení SR.
V žiadosti o zaradenie adresovanej MŠVVaŠ SR požadovať dátum 1. september 2017. Povinnosťou zriaďovateľa školy je stanovenie školského obvodu základnej školy. Základná škola, Borodáčova má už stanovený školský obvod a nakoľko sa zriadením základnej školy s materskou školou nezmení, navrhujeme v predmetnom všeobecne záväznom nariadení uvedené určenie školského obvodu legislatívne ošetriť. Návrh všeobecne záväzného nariadenia bol vypracovaný v súčinnosti s právnym odborom. 

Komisia berie predložený materiál na vedomie.

Hlasovanie: 4 prítomní, 4 za, 0 proti, 0 sa zdržalo

Najbližšie zasadnutie komisie sa uskutoční 22.2.2017 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová